Leqhawi xeddment akken iwata, setreḥḥibent s yemdanen i ttyettacaren yal ass, d isusamen, yal yiwen iḥekku ɣer tmeẓẓuɣt n wayeḍ tidyanin yeḍran. Deg liḥala irekden, i ɛemrent leqhawi amzun d ssuq, lhedra s tugdi am wakken d imdanen yettxemmimen , yettakken azal i wayen i d-iḍerrun, qeblen amur-nsen n uɣalaf. Dayen ibanen, imdanen akken llan ttekkin seg wulawen-nsen deg umennuɣ-agi, tfuk tugdi-nni n ddel, ilaq ad ttekiɣ. Imdanen akk ttekkin, ufan-d akk d acu i ten-iqerḥen, tikti-nneɣ tleḥḥu, wid ur neɣri, hedren ɣef tsertit, hedren ɣef wayen iɛeddan, ttaken tikti-nsen i wayen i-d-iteddun. Nettḥusu s umdan, nettḥulfu s yimannneɣ, nettḥulfu s tlelli i d-iteddun, mazal aṭas ara nebnu, akken yebɣu yella lḥal, nesɛa laman deg yiman-nneɣ, ayen i d-iteddun yif ayen iɛeddan. Deg umennuɣ-agi, aqbayli ad as-d-iban kullec, ulac d acu ara yexsar.ihi, meqqer ad yennaɣ.